**JAVÍTÓVIZSGA TÉMAKÖRÖK**

**MAGYAR NYELV ÉS IRODALOM**

**Magyar nyelv**

Nyelvtörténet - A magyar nyelv korszakai

* Nyelvemlékek (fogalma, csoportjai: szórványemlékek, kézzel írt és nyomtatott szövegemlékek)
* Halotti beszéd és könyörgés, Ómagyar Mária-siralom
* A nyelvújítás
* Nyelvváltozatok (normatív, társadalmi és területi nyelvváltozatok)
* Nyelvművelés régen és ma

**Irodalom**

* Jókai Mór pályaképe, *Az arany ember*
* A realizmus történelmi háttere, a realista stílus sajátosságai
* Az orosz realizmus (Gogol: *A köpönyeg*; Csehov: *A csinovnyik halála*; Tolsztoj: *Iván Iljics halála*)
* A klasszikus modernség irodalma, a XIX. század stílusirányzatai (impresszionizmus, naturalizmus, szecesszió, szimbolizmus)
* A francia szimbolizmus; Baudelaire, Verlaine, Rimbaud költészetének bemutatása a tanult versek alapján; Baudelaire: *Az albatrosz, Egy dög*; Verlaine: *Őszi chanson, Költészettan*; Rimbaud: *A magánhangzók szonettje*
* A XIX. század magyar irodalma – bevezetés
* Arany János pályaképe; *Toldi estéje, Letészem a lantot*, a nagykőrösi korszak balladái: *Ágnes asszony*; az Őszikék balladái: *Tetemre hívás; Epilógus*
* Madách Imre: *Az ember tragédiája*
* Mikszáth Kálmán pályaképe, parasztábrázolása; A tót atyafiak kötet – *Az a fekete folt*; A jó palócok kötet: *Bede Anna tartozása, Tímár Zsófi özvegysége; Beszterce ostroma*
* A XX. század első felének irodalmi élete; A Nyugat folyóirat
* Ady Endre pályaképe; *Góg és Magóg fia vagyok én*; Szerelmi költészete: Léda- és Csinszka-versek: *Héja-nász az avaron, Őrizem a szemed*; Létharc versek: *Harc a Nagyúrral, Kocsi-út az éjszakába*; Halál-versek: *Párisban járt az Ősz*; Istenes versek: *A Sion-hegy alatt;* Világháborús költészete: *Emlékezés egy nyár-éjszakára*
* Babits Mihály életműve; Költészeti programja: *In Horatium, A lírikus epilógja; Jónás könyve, Jónás imája; Ősz és tavasz között*
* Kosztolányi Dezső pályaképe; *A szegény kisgyermek panaszai, Halotti beszéd, Hajnali részegség; Édes Anna; Esti Kornél-novellák*
* Móricz Zsigmond pályaképe, újszerű parasztábrázolása; *Tragédia, Barbárok*

**MEMORITEREK:**

* Arany János: Toldi estéje I. ének 1. versszak, VI. ének 28. versszak
* Arany János: egy szabadon választott nagykőrösi ballada
* Arany János: Epilógus (1., 6. és 15. versszak)
* Ady Endre: Góg és Magóg fia vagyok én; Kocsi-út az éjszakában
* Babits Mihály: A lírikus epilógja 1. versszak; Jónás imája
* Kosztolányi Dezső: Hajnali részegség (utolsó tíz és fél sor)

A memoriterek megtalálhatók a 11. osztályos szöveggyűjteményben.

Arany János: Toldi estéje c. művéből a két versszak:

I/1.

Őszbe csavarodott a természet feje,  
Dérré vált a harmat, hull a fák levele,  
Rövidebb, rövidebb lesz a napnak útja,  
És hosszúkat alszik rá, midőn megfutja.  
   Megpihen legszélén az égi határnak  
S int az öregeknek: "benneteket várlak!"  
Megrezdűl a feje sok öregnek erre:  
Egymásután mégis mennek a nyughelyre.

VI/28.

"Végső rendelkezést tennék: de hát minek?  
Nem igen van: miről. S ha volna sincs: kinek.  
Nem hagyok örököst... csak egy hű cselédet:  
Azt kötöm szivedre - - meg a magyar népet.  
   Szeresd a magyart, de ne faragd le" - szóla,  
"Erejét, formáját, durva kérgét róla:  
Mert mi haszna símább, ha jól megfaragják?  
Nehezebb eltörni a faragatlan fát."